ผมเป็นโรคท้องผูกมานานแล้ว ตอนนี้อุจจาระเล็กลงจากปกติมากๆ จะมีโอกาสเป็นมะเร็งลำไส้ไหมครับ
สวัสดีค่ะ ขนาดของอุจจาระ รูปร่าง ปริมาณ สี และความแข็งหรือนิ่มของอุจจาระ จะแตกต่างกันไปในแต่ละคน และคนๆ เดียวกัน ก็จะแตกต่างกันไปในแต่ละวัน นอกจากจะอยู่กับปริมาณอาหารที่ทานแล้ว ยังขึ้นกับชนิดและลักษณะของอาหาร รวมถึงปริมาณน้ำที่ทานในแต่ละวัน และยังมีปัจจัยอื่นๆ เช่น การทานยาบางชนิด การเคลื่อนไหวของร่างกาย การออกกำลังกาย ความเครียด เป็นต้นดังนั้น การที่อุจจาระมีขนาดเล็กลง อาจเนื่องจากการทานอาหารที่มีกากใยน้อย ดื่มน้ำน้อย ดังนั้น ในเบื้องต้นควรพยายามดื่มน้ำเยอะๆ โดยเป็นน้ำเปล่า ให้ได้อย่างน้อยวันละ 8-10 แก้ว ทานอาหารที่มีกากใยสูง ซึ่งก็คือผักและผลไม้ต่างๆ หรืออาจทานไฟเบอร์ช่วยเสริมร่วมด้วย นอกจากนี้ควรหาเวลาออกกำลังกาย เพื่อให้ลำไส้เคลื่อนไหว ช่วยในการขับถ่ายค่ะสำหรับโรคมะเร็งลำไส้ใหญ่ นอกจากจะมีก้อนอุจจาระเป็นลำเล็กๆ แล้ว อาการที่สำคัญที่มักพบร่วมด้วย ได้แก่ การถ่ายอุจจาระเป็นเลือด หรือเป็นมูกเลือด รู้สึกถ่ายไม่สุด ปวดท้องเรื้อรัง เบื่ออาหาร น้ำหนักลดลงอย่างมีนัยสำคัญ (5% ใน 3 เดือน)นอกจากนี้ มะเร็งลำไส้ใหญ่ มักพบในคนอายุมากกว่า 50 ปีขึ้นไป หรือหากพบในอายุน้อย มักมีประวัติคนในครอบครัวเป็นมะเร็งลำไส้ใหญ่ หรือมะเร็งเต้านม มะเร็งรังไข่ มะเร็งเยื่อบุโพรงมดลูก หรือมีปัจจัยเสี่ยงต่างๆ เช่น เป็นมะเร็งชนิดอื่นๆ อยู่ มีติ่งเนื้อในลำไส้ เป็นต้น ดังนั้นหากไม่มีประวัติโรคมะเร็งลำไส้ใหญ่ในครอบครัว และไม่มีอาการต่างๆ ที่กล่าวไป โอกาสที่จะเป็นก็น้อยมากค่ะสำหรับอาการท้องผูก ไม่ควรปล่อยให้เป็นเรื้อรัง เพราะหากเป็นรุนแรง อุจจาระก็จะออกมาได้ยากขึ้นและอุจจาระจะค่อยๆ ออกน้อยลง จนอาจถึงขึ้นทำให้เกิดลำไส้อุดตันและแตกทะลุได้ดังนั้น ควรปฏิบัติดังที่กล่าวไป หากอุจจาระยังคงแห้ง แข็ง เป็นก้อนเล็กๆ หรือไม่ถ่ายอุจจาระนานเกิน 3 วัน ควรหายาระบายช่วย ซึ่งมีหลายชนิด เช่น ยาดัลโคแลค (Dulcolax) ยาบิซาโคดิล (Bisacodyl) ยาเซนโนไซด์ (Sennosides) ยาแมกนิเซียม ไฮดรอกไซด์ (Magnesium Hydroxide) ยาแลคตูโลส (Lactulose) เป็นต้แต่หากยังคงมีอาการท้องผูกอยู่ ก็ควรไปพบแพทย์เพื่อหาสาเหตุและรักษา เนื่องจากอาจเกิดจากโรคบางอย่างได้ เช่น เนื้องอกในลำไส้ใหญ่ เป็นต้น